Il- Gens Illum 6 ta' Marzu 2010 Kultant żmien , fl- isfera pubblika terġa' tqum il- kwistjoni tal- airstrip f' Għawdex . Il- Gvern Nazzjonalista kemm -il darba ppropona jew imbotta 'l quddiem dan l- iżvilupp , iżda f' dawn l- aħħar snin jidher li mewwet il- kwistjoni , almenu fil- pubbliku . Fil- kamp Laburista , l- istrateġija ' progressiva u moderata' ta' Dr Joseph Muscat qed tikkunsidra dan l- iżvilupp mill- ġdid – almenu hekk ġie rrapportat li qal Roderick Galdes fil- MaltaToday , nhar il- Ħadd li għadda . B' hekk jidher li l- Partit Laburista , qed imur lura minn proposta elettorali tiegħu tal- 1987 , liema proposta kienet ġiet imwarrba mit- tmexxija ta' Dr Alfred Sant fl- 1996 , avolja fl- 2008 il- Partit Laburista kellu pożizzjoni ambigwa dwar dan l- iżvilupp , fejn jidher li kien favur u kontra fl- istess ħin . Tgħid il- PL biddel ir- rotta biex jintogħġob ma' interessi kbar privati f' Għawdex ? Huwa ċar li Alternattiva Demokratika hi l- uniku Partit b' pożizzjoni ċara fuq din il- kwistjoni , l- istess bħalma Alternattiva hija l- uniku partit konsistenti favur id- difiża ta' Ħondoq ir- Rummien , u Ta' Ċenċ minn żvilupp qerriedi . AD dejjem kienet konsistenti ukoll biex tiġi ssalvagwardjata art minn żvilupp f' postijiet bħar- Ramla l- Ħamra . Fid- disgħinijiet , Alternattiva Demokratika kienet mexxiet protesti kontra l- airstrip , flimkien ma' għaqdiet ambjentali . Dan ma sarx b' kapriċċ , iżda minħabba li hu ċar li dan it- tip ta' żvilupp jista' jkollu impatt aktar negattiv milli pożittiv . Qabel ma jkun hemm min jipprova jieħu kapital minn dan l- iżvilupp propost , ikun tajjeb li jkun hemm analiżi tal- impatt soċjali , ambjentali u ekonomiku ta' dan l- iżvilupp , kif ukoll ta' żvilupp ieħor li jista' jsir biex itejjeb l- aċċess bejn Malta u Għawdex . Din l- analiżi għandha tqabbel għażliet bħall- iżvilupp ta' pont bejn Malta u Għawdex , l- iżvilupp ta' airstrip ; l- użu ta' ajruplani tal- baħar li jistgħu jiżbarkaw f' postijiet differenti f' Għawdex ; u , l- aħħar u mhux l- inqas , titjib fit- trasport bil- baħar bejn Malta u Għawdex , per eżempju permezz tar- ri - introduzzjoni tal- hydrofoil , li kien użat anki fil- passat . Alternattiva Demokratika temmen li r- raba' għażla – jiġifieri titjib fit- trasport bil- baħar bejn Malta u Għawdex – tkun l- aħjar waħda , minħabba li ma toħloqx l- impatti negattivi ambjentali u soċjali li jistgħu jġibu magħhom il- proposti l- oħra rispettivament . Tajjeb li wieħed iżomm f' moħħu li airstrip tagħmel ħsara ambjentali kbira , minħabba li tiġi żviluppata fuq art agrikola , toħloq impatt kbir ta' ħsejjes , u ġġib magħha iktar żvilupp anċillari bħal dak ta' parkeġġ u ta' toroq . Dawk favur airstrip għandhom jispjegaw kif se jinġieb il- finanzjament ta' dan it- tip ta' żvilupp , u jekk dan jistax ikun vijabbli mingħajr sussidji kbar mill- fondi pubbliċi . Fuq kollox , għandhom jispjegaw min se jibbenefika minn dan it- tip ta' żvilupp , u jekk il- flus li jintefqu għalih jistgħux jintużaw aħjar għal affarijiet oħra – ngħidu aħna , għall- istrateġija ta' Eko - Għawdex . Appoġġ għall- iżvilupp ta' airstrip f' Għawdex hija eżempju ieħor ta' politika rħisa li tipprova tingħoġob ma' kullħadd . Iżda għal dan , l- Għawdxin u l- Maltin ikollhom iħallsu prezz għali . U ħa ngħiduha kif inhi . Jagħmel sens li Għawdex tiġi żviluppata bl- istess mod bħal Malta ?